ddrg/super_eurlex huggingface dataset:
1)

Storhertugdømmet Luxembourg har tilsidesat sine forpligtelser i henhold til artikel 2, stk. 1, første afsnit i Europa-Parlamentets og Rådets direktiv 2002/73/EF af 23. september 2002 om ændring af Rådets direktiv 76/207/EØF om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår, idet det ikke inden for den fastsatte frist har vedtaget de love og administrative bestemmelser, der er nødvendige for at efterkomme dette direktiv.
2)

Artikel 10, stk. 1, og artikel 3, stk. 2, 4 og 6, i direktiv 2002/21/EF skal fortolkes således, at de ikke er til hinder for, at beføjelsen til at tildele nationale nummerressourcer og forvalte nationale nummerplaner samtidig tildeles flere forskellige, uafhængige tilsynsmyndigheder, såfremt tildelingen af opgaver offentliggøres på en let tilgængelig måde og meddeles Kommissionen for De Europæiske Fællesskaber.
2)

Bestemmelserne i punkt 12 i bilag II, sammenholdt med bestemmelserne i punkt 7 i bilag I til direktiv 85/337 i deres oprindelige affattelse, omfatter ligeledes arbejder til ændring af en eksisterende lufthavns infrastruktur uden en forlængelse af start- og landingsbanen, så længe de bl.a. som følge af deres karakter, omfang og kendetegn kan anses for en ændring af selve lufthavnen. Dette er navnlig tilfældet med hensyn til arbejder, der skal udvide lufthavnens virksomhed og flytrafikken væsentligt. Det påhviler den forelæggende ret at sikre, at de kompetente myndigheder har foretaget en korrekt vurdering af, om de i hovedsagen omhandlede arbejder skulle underkastes en vurdering af deres indvirkning på miljøet.
DA Den Europæiske Unions Tidende C 92/9

Domstolens dom (Sjette Afdeling) af 26. februar 2008 — Kommissionen for De Europæiske Fællesskaber mod Storhertugdømmet Luxembourg

(Sag C-273/07) (1)

(Traktatbrud - direktiv 2005/51/EF - offentlige kontrakter - fremgangsmåderne ved indgåelse af kontrakter)

(2008/C 92/14)

Processprog: fransk

Parter

Sagsøger: Kommissionen for De Europæiske Fællesskaber (ved B. Stromsky og D. Kukovec, som befuldmægtigede)

Sagsøgt: Storhertugdømmet Luxembourg (ved C. Schiltz, som befuldmægtiget)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme Kommissionens direktiv 2005/51/EF af 7. september 2005 om ændring af bilag XX til Europa-Parlamentets og Rådets direktiv 2004/17/EF og bilag VIII til Europa-Parlamentets og Rådets direktiv 2004/18/EF om offentlige kontrakter (EUT L 257, s. 127)

Konklusion

1) Storhertugdømmet Luxembourg har tilsidesat sine forpligtelser i henhold til Kommissionens direktiv 2005/51/EF af 7. september 2005 om ændring af bilag XX til Europa-Parlamentets og Rådets direktiv 2004/17/EF og bilag VIII til Europa-Parlamentets og Rådets direktiv 2004/18/EF om offentlige kontrakter, idet det ikke har vedtaget de nødvendige bestemmelser for at efterkomme direktivet.

2) Storhertugdømmet Luxembourg betaler sagens omkostninger.

(1) EUT C 211 af 8.9.2007.
DA Den Europæiske Unions Tidende C 92/8

Domstolens dom (Sjette Afdeling) af 21. februar 2008 — Kommissionen for De Europæiske Fællesskaber mod Irland

(Sag C-211/07) (1)

(Traktatbrud - ukorrekt gennemførelse - direktiv 84/5/EØF - artikel 1, stk. 4 - lovpligtig ansvarsforsikring for motorkøretøjer - betingelser for udelukkelse af erstatning til passagerer i et motorkøretøj, der ikke er forsikret)

(2008/C 92/13)

Processprog: engelsk

Parter

Sagsøger: Kommissionen for De Europæiske Fællesskaber (ved N. Yerrell, som befuldmægtiget)

Sagsøgt: Irland (ved D. O'Hagan, som befuldmægtiget)

Sagens genstand

Traktatbrud — tilsidesættelse af artikel 1, stk. 4, i Rådets andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 8, s. 17) — erstatning for skader forvoldt af køretøjer, der ikke er tilstrækkeligt forsikrede — betingelser for udelukkelse, som går videre end de betingelser, der er fastsat i direktivet

Konklusion

1) Irland har tilsidesat sine forpligtelser i henhold til artikel 1, stk. 4, tredje afsnit, i Rådets direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer, idet det har opretholdt artikel 5, stk. 2 og 3, i aftalen om forsikring af motorkøretøjer (Motor Insurance Agreement), der blev indgået den 31. maj 2004 mellem den irske transportminister og Motor Insurers' Bureau of Ireland.

2) Irland betaler sagens omkostninger.

(1) EUT C 155 af 7.7.2007.
DA Den Europæiske Unions Tidende C 79/8

Domstolens dom (Syvende Afdeling) af 31. januar 2008 — Kommissionen for De Europæiske Fællesskaber mod Den Franske Republik

(Sag C-147/07) (1)

(Traktatbrud - direktiv 80/778/EØF og 98/83/EF - kvaliteten af drikkevand - maksimal nitrat- og pesticidkoncentration - ukorrekt anvendelse)

(2008/C 79/14)

Processprog: fransk

Parter

Sagsøger: Kommissionen for De Europæiske Fællesskaber (ved S. Pardo Quintillán, J. Hottiaux og J.-B. Laignelot, som befuldmægtigede)

Sagsøgt: Den Franske Republik (ved G. de Bergues og S. Gasri, som befuldmægtigede)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme artikel 4 i Rådets direktiv 98/83/EF af 3. november 1998 om kvaliteten af drikkevand (EFT L 330, s. 32) — overskridelse i visse departementer af kemiske parametre fastsat i bilag I, del B, til direktiv 98/83 — nitrater og pesticider

Konklusion

1) Den Franske Republik har tilsidesat sine forpligtelser i henhold til bestemmelserne i Rådets direktiv 98/83/EF af 3. november 1998 om kvaliteten af drikkevand, idet den ikke har truffet alle de foranstaltninger, der er nødvendige for at efterkomme dette direktivs artikel 4.

2) Den Franske Republik betaler sagens omkostninger.

(1) EUT C 95 af 28.4.2007.
DA Den Europæiske Unions Tidende C 79/8

Domstolens dom (Syvende Afdeling) af 31. januar 2008 — Angel Angelidis mod Europa-Parlamentet

(Sag C-103/07 P) (1)

(Appel - tjenestemænd - bedømmelsesrapport - eneste bedømmer - betingelser - høring af den tidligere direkte overordnede - ingen ændring af placering - begrundelse - annullationssøgsmål - erstatningssøgsmål)

(2008/C 79/13)

Processprog: fransk

Parter

Appellant: Angel Angelidis (ved avocat E. Boigelot)

Den anden part i appelsagen: Europa-Parlamentet (ved M. Mustapha Pacha og A. Lukošiūtė, som befuldmægtigede)

Sagens genstand

Appel af dom afsagt af Retten i Første Instans (Femte Afdeling) den 5. december 2006 i sag T-416/03, Angelidis mod Parlamentet, hvorved Retten ikke gav appellanten medhold i hans søgsmål med påstand om dels annullation af hans bedømmelsesrapport for perioden fra den 1. januar til den 31. december 2001, dels erstatning for det tab, han skulle have lidt både som følge af de påståede uregelmæssigheder ved den anfægtede bedømmelsesrapport og som følge af den forsinkede udfærdigelse heraf

Konklusion

1) Appellen forkastes.

2) Angel Angelidis bærer sine egne omkostninger og betaler Europa-Parlamentets omkostninger.

(1) EUT C 129 af 9.6.2007.
1)

Kongeriget Sverige har tilsidesat sine forpligtelser i henhold til Kommissionens direktiv 2005/51/EF af 7. september 2005 om ændring af bilag XX til Europa-Parlamentets og Rådets direktiv 2004/17/EF og bilag VIII til Europa-Parlamentets og Rådets direktiv 2004/18/EF om offentlige kontrakter, idet det ikke inden for den fastsatte frist har vedtaget de nødvendige love og administrative bestemmelser for at efterkomme dette direktiv.
1)

Storhertugdømmet Luxembourg har tilsidesat sine forpligtelser i henhold til Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester, idet det ikke inden for den fastsatte frist har vedtaget de nødvendige love og administrative bestemmelser for at efterkomme dette direktiv.
DA Den Europæiske Unions Tidende C 79/7

Domstolens dom (Ottende Afdeling) af 14. februar 2008 — Kommissionen for De Europæiske Fællesskaber mod Kongeriget Spanien

(Sag C-58/07) (1)

(Traktatbrud - direktiv 2003/110/EF - bistand ved gennemrejse i forbindelse med udsendelse med fly - manglende gennemførelse inden for den fastsatte frist)

(2008/C 79/11)

Processprog: spansk

Parter

Sagsøger: Kommissionen for De Europæiske Fællesskaber (ved M. Condou-Durande og A. Alcover San Pedro, som befuldmægtigede)

Sagsøgt: Kongeriget Spanien (ved Muñoz Pérez, som befuldmægtiget)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme Rådets direktiv 2003/110/EF af 25. november 2003 om bistand ved gennemrejse i forbindelse med udsendelse med fly (EUT L 321, s. 26)

Konklusion

1) Kongeriget Spanien har tilsidesat sine forpligtelser i henhold til Rådets direktiv 2003/110/EF af 25. november 2003 om bistand ved gennemrejse i forbindelse med udsendelse med fly, idet det ikke har vedtaget de nødvendige love og administrative bestemmelser for at efterkomme direktivet.

2) Kongeriget Spanien betaler sagens omkostninger.

(1) EUT C 69 af 24.3.2006.
1)

Kongeriget Spanien har tilsidesat sine forpligtelser i henhold til Europa-Parlamentets og Rådets direktiv 2001/84/EF af 27. september 2001 om følgeret for ophavsmanden til et originalkunstværk, idet det ikke inden for den fastsatte frist har vedtaget alle de love og administrative bestemmelser, der er nødvendige for at efterkomme direktivet.
1)

Den Italienske Republik har tilsidesat sine forpligtelser i henhold til artikel 6 i Europa-Parlamentets og Rådets direktiv 2003/35/EF af 26. maj 2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF for så vidt angår offentlig deltagelse og adgang til klage og domstolsprøvelse, idet den ikke har vedtaget de love og administrative bestemmelser, der er nødvendige for at efterkomme direktivet.
1)

Artikel 4, stk. 4, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er en bestemmelse, hvis anvendelse af en medlemsstat forudsætter, at medlemsstaten forudgående rådfører sig med det rådgivende udvalg vedrørende merværdiafgift, og at der vedtages en national lovgivning, som tillader personer, herunder navnlig selskaber, som er etableret i indlandet, og som i retlig forstand er selvstændige, men som finansielt, økonomisk og organisatorisk er nært knyttet til hinanden, at ophøre med at blive betragtet som selvstændige merværdiafgiftspligtige personer, for at blive betragtet som én enkelt afgiftspligtig person, som alene tildeles et merværdiafgiftsregistreringsnummer, og som følgelig alene er beføjet til at underskrive merværdiafgiftsangivelser. Det tilkommer den nationale ret at undersøge, om en national lovgivning som den, der er tvist om i hovedsagen, opfylder disse kriterier, idet det skal præciseres, at en national lovgivning, der opfylder disse, i mangel af et forudgående samråd med det rådgivende udvalg vedrørende merværdiafgift udgør en gennemførelse, der er foretaget i strid med det proceduremæssige krav, der er fastsat i artikel 4, stk. 4, andet afsnit, i sjette direktiv 77/388.
1)

Den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 2388/2000 af 13. oktober 2000, skal fortolkes således, at en sandal som den, der er omhandlet i hovedsagen, som har en ydersål af gummi, og hvis overdel består af to læderstykker, som er fastgjort til mellemsålen ved limning og indbyrdes forbundet ved hjælp af spændestropper af læder med velcrobånd, og hvor læderet dækker ca. 71 % af overdelens udvendige overflade, og det elastiske tekstilmateriale, som ligger under læderet, er synligt visse steder, henhører under: — pos. 6404 i den kombinerede nomenklatur, såfremt tekstilmaterialet i sandalens overdel, dersom læderstykkerne fjernes, kan fungere som en overdel, dvs. hvis det støtter foden tilstrækkeligt til, at brugeren kan gå med sandalen — pos. 6403 i den kombinerede nomenklatur, såfremt tekstilmaterialet i sandalens overdel, dersom læderstykkerne fjernes, ikke kan fungere som en overdel, dvs. hvis det ikke støtter foden tilstrækkeligt til, at brugeren kan gå med sandalen.
DA Den Europæiske Unions Tidende C 171/10

Domstolens dom (Syvende Afdeling) af 15. maj 2008 — Nancy Delay mod Università degli studi di Firenze, Istituto nazionale della previdenza sociale (INPS), Repubblica italiana (anmodning om præjudiciel afgørelse fra Corte d'appello di Firenze — Italien)

(Sag C-276/07) (1)

(Arbejdskraftens frie bevægelighed - forskelsbehandling på grundlag af nationalitet - kategorien »udvekslingslektorer« - tidligere lektorer i fremmedsprog - anerkendelse af velerhvervede rettigheder)

(2008/C 171/17)

Processprog: italiensk

Den forelæggende ret

Corte d'appello di Firenze

Parter i hovedsagen

Sagsøger: Nancy Delay

Sagsøgt: Università degli studi di Firenze, Istituto nazionale della previdenza sociale (INPS), Repubblica italiana

Sagens genstand

Anmodning om præjudiciel afgørelse — Corte d'appello di Firenze — fortolkning af artikel 39 EF — anerkendelse af rettigheder erhvervet af tidligere lektorer i fremmedsprog — lektorer, der er ansat i henhold til en overenskomst om kulturel udveksling med andre medlemsstater (»lettori di scambio«) — anvendelse af de principper, der følger af C-212/99 og C-119/04

Konklusion

Artikel 39, stk. 2, EF er til hinder for, at en person, som befinder sig i den situation, som sagsøgeren i hovedsagen befinder sig i, på det tidspunkt, hvor en tidsbegrænset ansættelseskontrakt som udvekslingslektor erstattes af en kontrakt om ansættelse på ubestemt tid som sprogmedarbejder, der har det pågældende sprog som modersmål, nægtes anerkendelse af de rettigheder, som vedkommende har erhvervet fra datoen for sin første ansættelse, med konsekvenser for løn, anciennitet og arbejdsgiverens betaling af sociale sikringsbidrag, forudsat at en indenlandsk arbejdstager, som befinder sig i en sammenlignelig situation, ville have haft ret til en sådan anerkendelse. Det tilkommer den nationale domstol at efterprøve, om dette er tilfældet i hovedsagen.

(1) EUT C 211 af 8.9.2007.
1)

Artikel 17, artikel 18, stk. 2 og 3, og artikel 21, stk. 1, litra b), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er ikke til hinder for nationale bestemmelser, der indfører en præklusionsfrist for udøvelse af fradragsretten som den, der er genstand for hovedsagen, for så vidt som ækvivalensprincippet og effektivitetsprincippet er iagttaget. Effektivitetsprincippet er ikke tilsidesat, blot fordi afgiftsmyndigheden med hensyn til opkrævningen af den ubetalte merværdiafgift råder over en længere frist end den, der er tillagt de afgiftspligtige personer med henblik på udøvelsen af deres fradragsret.
DA Den Europæiske Unions Tidende C 142/8

Domstolens dom (Første Afdeling) af 17. april 2008 — Ferrero Deutschland GmbH mod Kontoret for Harmonisering i det Indre Marked (Varemærker og Design), Cornu SA Fontain

(Sag C-108/07 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b) - risiko for forveksling - ansøgning om EF-ordmærke FERRO - indsigelse rejst af indehaveren af det ældre nationale ordmærke FERRERO - bevis for det ældre varemærkes høje grad af særpræg)

(2008/C 142/12)

Processprog: fransk

Parter

Appellant: Ferrero Deutschland GmbH (ved Rechtsanwalt M. Schaeffer)

De andre parter i sagen: Kontoret for Harmonisering i det Indre Marked (Varemærker og Design) (ved A. Rassat, som befuldmægtiget), Cornu SA Fontain

Sagens genstand

Appel af dom afsagt af Retten i Første Instans (Tredje Afdeling) den 15. december 2006 i sag T-310/04, Ferrero Deutschland mod KHIM og Cornu, angående en påstand om annullation af afgørelse truffet den 17. marts 2004 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 540/2002-4) vedrørende en indsigelsessag mellem Ferrero OHG mbh og Cornu SA Fontain — fortolkning af artikel 8, stk. 1, litra b), i Rådets forordning nr. 40/94 af 20. december 1993 (EFT L 1994, s. 1) — risiko for forveksling mellem to varemærker — gennemsnitlig grad af lighed mellem varemærkerne — svag grad af lighed mellem varerne — det ældre varemærkes grad af særpræg

Konklusion

1) Dom afsagt af De Europæiske Fællesskabers Ret i Første Instans den 15. december 2006, Ferrero Deutschland mod KHIM — Cornu (FERRO) (sag T-310/04) annulleres.

2) Afgørelse truffet af Fjerde Appelkammer ved Kontoret for Harmonisering i det Indre Marked (Varemærker og Design) (KHIM) den 17. marts 2004 (sag R 540/2002-4) annulleres.

3) Kontoret for Harmonisering i det Indre Marked (Varemærker og Design) (KHIM) og Cornu SA Fontain tilpligtes at betale omkostningerne i forbindelse med appelsagen.

4) Ferrero Deutschland GmbH bærer sine egne omkostninger i forbindelse med sagen i første instans med undtagelse af dem, der vedrører Cornu SA Fontains intervention.

5) Kontoret for Harmonisering i det Indre Marked (Varemærker og Design) (KHIM) bærer sine egne omkostninger i forbindelse med sagen i første instans med undtagelse af dem, der vedrører Cornu SA Fontains intervention.

6) Cornu SA Fontain bærer sine egne omkostninger samt omkostningerne afholdt af Ferrero Deutschland GmbH og Kontoret for Harmonisering i det Indre Marked (Varemærker og Design) (KHIM) i forbindelse med Cornu SA Fontains intervention.

(1) EUT C 129 af 9.6.2007.
DA Den Europæiske Unions Tidende C 142/9

Domstolens dom (Tredje Afdeling) af 24. april 2008 — Kommissionen for De Europæiske Fællesskaber mod Storhertugdømmet Luxembourg

(Sag C-286/07) (1)

(Traktatbrud - artikel 28 EF - indregistrering af brugte køretøjer, der tidligere har været indregistreret i andre medlemsstater - krav om en udskrift af handelsregistret eller et tilsvarende dokument, der attesterer, at sælgeren af køretøjet er optaget i handelsregistret - dispensation fra at fremlægge fakturaer eller andre dokumenter, der attesterer tidligere overdragelser af ejerskabet)

(2008/C 142/14)

Processprog: fransk

Parter

Sagsøger: Kommissionen for De Europæiske Fællesskaber (ved B. Stromsky, som befuldmægtiget)

Sagsøgt: Storhertugdømmet Luxembourg (ved C. Schiltz, som befuldmægtiget, og avocat P. Kinsch)

Sagens genstand

Traktatbrud — tilsidesættelse af artikel 28 EF — nationale bestemmelser, hvorefter der med henblik på indregistrering af brugte køretøjer, der tidligere har været indregistreret i andre medlemsstater, stilles krav om fremlæggelse af en udskrift af sælgerens optagelse i handelsregistret, mens en sådan udskrift ikke kræves for køretøjer, der tidligere har været indregistreret i Luxembourg — hindring af de frie varebevægelser — manglende begrundelse og forholdsmæssighed

Konklusion

1) Storhertugdømmet Luxembourg har tilsidesat sine forpligtelser i henhold til artikel 28 EF, idet det med den omtvistede praksis med henblik på indregistrering af køretøjer i Luxembourg stiller krav om fremlæggelse af en udskrift af handelsregistret eller af et tilsvarende dokument, der attesterer, at sælgeren af køretøjet er optaget i handelsregistret, med undtagelse af erhvervsdrivende, der er opført i Société Nationale de Contrôle Techniques register.

2) Storhertugdømmet Luxembourg betaler sagens omkostninger.

(1) EUT C 211 af 8.9.2007.
DA Den Europæiske Unions Tidende C 142/9

Domstolens dom (Fjerde Afdeling) af 24. april 2008 — Reuter & Co. (Firma A.O.B.) mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg (Tyskland))

(Sag C-143/07) (1)

(Landbrug - forordning (EØF) nr. 3665/87 - artikel 11 - ordning om eksportrestitutioner for landbrugsprodukter - betingelse for tildeling af restitutionen - restitution udbetalt til eksportør efter fremlæggelse af dokumenter, som medkontrahenten har forfalsket - vare ikke udført - betingelser for anvendelse af sanktioner)

(2008/C 142/13)

Processprog: tysk

Den forelæggende ret

Finanzgericht Hamburg

Parter i hovedsagen

Sagsøger: Reuter & Co. (Firma A.O.B.)

Sagsøgt: Hauptzollamt Hamburg-Jonas

Sagens genstand

Anmodning om præjudiciel afgørelse — Finanzgericht Hamburg — fortolkning af artikel 11, stk. 1, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (EFT L 351, s. 1), som ændret ved Kommissionens forordning (EF) nr. 2945/94 af 2. december 1994 (EFT L 310, s. 57), og artikel 51 i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter (EFT L 102, s. 11) — eksportrestitution udbetalt til eksportør efter fremlæggelse af dokumenter forfalsket af tredjemand — betingelser for at pålægge sanktioner

Konklusion

Artikel 11, stk. 1, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter, som ændret ved Kommissionens forordning (EF) nr. 2945/94 af 2. december 1994, skal fortolkes således, at den deri fastsatte sanktion finder anvendelse på en eksportør, der har ansøgt om eksportrestitution for en vare, når denne vare som følge af medkontrahentens svigagtige adfærd ikke er blevet udført.

(1) EUT C 117 af 26.5.2007.
DA Den Europæiske Unions Tidende C 142/8

Domstolens dom (Tredje Afdeling) af 24. april 2008 — Othmar Michaeler (sagerne C-55/07 og C-56/07), Subito GmbH (sagerne C-55/07 og C-56/07), Ruth Volgger (sag C-56/07) mod Amt für sozialen Arbeitsschutz, tidligere Arbeitsinspektorat der Autonomen Provinz Bozen, Autonome Provinz Bozen (anmodning om præjudiciel afgørelse fra Landesgericht Bozen, Italien)

(Forenede sager C-55/07 og C-56/07) (1)

(Direktiv 97/81/EF - ligebehandling af deltidsansatte og fuldtidsansatte - forskelsbehandling - administrativ hindring, der kan begrænse mulighederne for deltidsarbejde)

(2008/C 142/11)

Processprog: tysk

Den forelæggende ret

Landesgericht Bozen

Parter i hovedsagen

Sagsøgere: Othmar Michaeler (sagerne C-55/07 og C-56/07), Subito GmbH (sagerne C-55/07 og C-56/07), Ruth Volgger (sag C-56/07)

Sagsøgte: Amt für sozialen Arbeitsschutz, tidligere Arbeitsinspektorat der Autonomen Provinz Bozen, Autonome Provinz Bozen

Sagens genstand

Anmodning om præjudiciel afgørelse — Landesgericht Bozen — fortolkning af fællesskabsretten, og navnlig af artikel 137 EF, samt Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af Unice, CEEP og EFS — Bilag: Rammeaftale om deltidsarbejde (EFT L 14, s. 9) — nationale bestemmelser, hvorved arbejdsgivere under bødeansvar pålægges at sende en fotokopi af deltidsansattes ansættelseskontrakter til den kompetente nationale myndighed — medlemsstaternes forpligtelser til at fjerne hindringer af juridisk eller administrativ art, der kan begrænse mulighederne for deltidsarbejde — princippet om ikke-forskelsbehandling mellem deltids- og fuldtidsansatte

Konklusion

§ 5, stk. 1, litra a), i bilaget til Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af Unice, CEEP og EFS, skal fortolkes således, at den er til hinder for nationale bestemmelser som de i hovedsagen omhandlede, hvorefter der inden for 30 dage efter indgåelse af en kontrakt om deltidsarbejde skal sendes en kopi heraf til myndighederne.

(1) EUT C 95 af 28.4.2007.